Madama Europa
Madama Europa, probabiliter rite Europa Rossi (floruit 1600), soror Salomonis Rossi, violinistae compositorisque Iudaici, fuit una ex primis cantoribus operaticis. Ea probabiliter nomen sumpsit ex Europa, persona mythologica quam ea in intermedio apud curiam regalem Mantuae ante 1600 oblato egit. Veri simile est eam cum fratre necatam esse anno 1630, quando, Gonzagis a copiis imperialibus victis curiaque Gonzagana confecta, milites imperiales quadratum Iudaicum diripuerunt.